Prabu Basudewa nembe nandhang sungkawa amarga menggalihake kahanan negarane, Mandura. Negara Mandura nembe wae uwal saka panguwasane Kangsadewa kang disirnaake dening Kakrasana lan Narayana. Nanging bareng wis bisa nyirnaake Kangsadewa, para putra Mandura mau (Kakrasana, Narayana, Dewi Lara Ireng) murca, ora kadenangan ana ngendi papan panggonane. Ing wektu kang pada, Bathara Narada mudhun saka khayangan saperlu mundhut bantuan Kakrasana kanggo nyirnaake Prabu Naga Prasanta lan adine kang awujud gajah kanthi sesilih Arya Yudhaketi kang lagi barang ngamuk ing Khayangan Suralaya. Prabu Basudewa banjur utusan Patih Saragupito lan Pragota supaya nggoleki papan dununge keng putra.